# James Dickey

James Lafayette Dickey (Buckhead, Atlanta, Geòrgia, 2 de febrer de 1923 - Columbia, Carolina del Sud, 19 de gener de 1997), més conegut com James Dickey, va ser un poeta, novel·lista, crític literari i professor universitari estatunidenc.
Dickey fou conegut especialment per la seva poesia i per la novel·la Deliverance.
És considerat un dels més importants poetes estatunidencs de la segona meitat del segle xx.

## Vida personal i carrera

Era el segon fill de Eugene Dickey, advocat, i Maibelle Swift Dickey. El seu germà gran va morir de meningitis.
A la seva infància, el seu contacte amb la literatura es va reduir a la lectura de novel·les pulp. També llegia i estudiaba els poemes Horatius at the Bridge, de Thomas Macaulay, i The Shooting of Dan McGrew, de Robert William Service, ambdues lectures seguint els consells del seu pare.
Va estudiar a l'escola secundària North Fulton i, posteriorment, a l'escola Darlington. En 1942 es va matricular a la Universitat Clemson, on va destacar com jugador de futbol americà. Després de només un semestre va marxar a combatre a la Segona Guerra Mundial, on va completar nombroses missions aèries al Pacífic Sud.
Després de la guerra, i gràcies a una llei que oferia educació gratuita als veterans, va tornar a la universitat. En 1948 va contraure matrimoni amb Maxine Syerson, amb la que tingué dos fills, Christopher i Kevin. Va assolir la llicenciatura en Anglés al 1949 a la Universitat Vanderbilt i, un any després, va obtenir un Master of Fine Arts a la mateixa institució. En aquesta època començà a escriure poesia seriosament, apareixent poemas seus a revistes literàries.
En 1950 fou contractat per la Universitat Rice com professor d'anglés, però quatre mesos més tard és cridat a files de nou, degut a la Guerra de Corea. Va estar dos anys com instructor de la Forces Aèries dels Estats Units d'Amèrica, abans de tornar a Rice. En 1954 va rebre una beca, que va utilitzar per estar un any viatjant per Europa i escrivint. En tornar va entrar a treballar a la Universitat de Florida, però va dimitir després d'una polèmica per la lectura d'un dels seus poemes.
Al 1956, Dickey va donar un gir a la seva vida, passant a dedicar-se, amb un èxit considerable, a la publicitat. Però mai va deixar d'escriure poesia, i després de rebre alguns premis, publicar la seva primera col·lecció de poemes i rebre una beca Guggenheim, abandonà la publicitat per dedicar-se exclusivament a la literatura.
El 1963 es va convertir en poeta resident de vàries universitats, de 1966 a 1968 fou consultor en poesia de la Biblioteca del Congrés i va continuar publicant i rebent un notable reconeixement per la seva obra.
També al 1966 va guanyar el National Book Award de poesia per Buckdancer's Choice.
En 1968 fou nomenat poeta resident i en 1970 primer professor d'anglés, ambdós càrrecs a la Universitat de Carolina del Sud, institució que ja no abandonaria fins a la seva mort.
Aquella època, principis dels anys 1970, fou la més prolífica de ÇDickey, publicant nombrosos llibres de poesia i la novel·la Deliverance (1970), aclamada per crítica i públic, i adaptada pel cinema dos anys després amb guió del mateix autor.
Va seguir publicant poesia, novel·les crítica literària, amb incursions a la literatura infantil, l'escriptura de guions i l'assaig.
Després de morir la seva primera esposa, Dickey va tornar a casar-se en 1976 amb Deborah Dodson, amb la que tingué la seva filla Brownen.
En 1977 va escriure i llegir The Strength of Fields a la cerimònia de possessió, com President dels Estats Units, de Jimmy Carter.
Dickey va morir el 19 de gener de 1997 a Columbia (Carolina del Sud), de fibrosi pulmonar.

## Estil

Dickey va combinar a la seva poesia diferents temes: natura, misticisme, història i religió. La seva escriptura es va caracteritzar per la barreja: imatges líriques que donen pas a altres violentes, la natura o lo natural enfrontat a la decadència i la mort.
Per a Dickey natura i civilització son pols absolutament oposats, fins al punt que el seu encontre només pot portar a la violència i la mort. Aquest punt queda molt clar a la seva famosa novel·la Deliverance, relat de l'experiència de quatre homes de negocis de ciutat en un viatge en canoa per un riu, que es tornarà una violenta i demolidora lluita per la supervivència contra l'entorn i els seus habitants. Aquesta novel.la va assolir més fama després de ser portada a la pantalla, en una pel·lícula en la que l'autor va estar molt implicat: va signar el guió, participà en l'elecció de la banda sonora i, fins i tot, va interpretar un petit paper.
El trànsit vital també fou un tema habitual a la poesia de Dickey, tant cap a una nova vida com cap a la mort. Això queda palés, per exemple, en Puella (llarg poema que tracta el camí d'una nena cap a la maduresa) o en The Zodiac (a on narra el viatge d'un escriptor alcohòlic a Amsterdam per morir).
La poesia de Dickey, i sobre tot la seva novel·la més famosa Deliverance, es poden considerar country noir, donat que tal com va afirmar Dana Gioia, un altre gran poeta i crític literari:
| « | Les seves aportacions no provenen d'explorar zones exòtiques de l'experiència nord-americana, sinó de portar al poema la mitologia del redneck del sud, amb tots els seus llòbrecs accessoris d'ebrietat, brutalitat, sexualitat e ignorància. Dickey va crear un nou paisatge literari que, per poc atractiu que resulti, continua semblant creïble i pertinent per als lectors contemporanis. La seva va ser una poesia per nord-americans que no viatgen a l'estranger, excepte si els envien com soldats, una poesia que troba coses més rares en els apartats boscos de Geòrgia que als confins d'Àsia. Va escriure sobre gent que un coneix a la vida, però que mai abans havia trobat als versos. | » |
| — Dana Gioia |||

## Obra publicada
### Poesia

* Into the Stone. 1960. Charles Scribner's Sons. OCLC 964264339.
* Drowning with Others. 1962. Wesleyan University Press. ISBN 978-0-8195-1014-3.
* Helmets. 1964. Longmans. ISBN 978-0-8195-2021-0.
* Two Poems of the Air. 1964. Centicore Press. {{mida|80%|OCLC 2770588.
* Buckdancer's Choice. 1965. Wesleyan University Press. ISBN 978-0-8195-1028-0. Premio Nacional del Libro de Poesía.
* Poems 1957-1967. 1967. Wesleyan University Press. ISBN 978-0-8195-6055-1.
* The Achievement of James Dickey. 1968. Scott, Foresman & Co. OCLC 442619.
* The Eye-Beaters, Blood, Victory, Madness, Buckhead and Mercy. 1970. Hamish Hamilton.ISBN 978-0-241-01965-8.
* Exchanges. 1971. Bruccoli-Clark. OCLC 277527.
* The Zodiac. 1976. Doubleday. ISBN 978-0-89723-018-6.
* The Owl King. 1977. Red Angel Press. OCLC 6426660.
* Veteran Birth. 1978. Palaemon Press. OCLC 10289447.
* Head-Deep in Strange Sounds: Free-Flight Improvisations from the unEnglish. 1979. Palaemon Press. OCLC 5366327.
* The Strength of Fields. 1977. Doubleday. ISBN 978-0-385-15809-1.
* Scion. 1980. The Deerfield Press. OCLC 7517420.
* The Early Motion. 1981. Wesleyan University Press. ISBN 978-0-8195-5061-3.
* Falling, May Day sermon and Other Poems. 1981. Wesleyan University Press. ISBN 978-0-8195-6069-8.
* Puella. 1982. Doubleday. ISBN 978-0-385-17763-4.
* Värmland. 1982. Palaemon Press. OCLC 10743368.
* The Central Motion. Poems, 1968-1979. 1983. Wesleyan University Press. ISBN 978-0-8195-5091-0.
* False Youth: Four Seasons. 1983. Pressworks Press. ISBN 978-0-939722-15-0.
* Intervisions. 1983. Visualternatives. ISBN 978-0-9611882-0-7.
* The Eagle's Mile. 1990. Wesleyan University Press. ISBN 978-0-8195-1187-4.
* The Whole Motion. Collected Poems 1945-1992. 1992. Wesleyan University Press. ISBN 978-0-8195-1218-5.
* The Selected Poems. 1998. Wesleyan University Press. ISBN 978-0-8195-2260-3.
* The Complete Poems of James Dickey. 2013. University of South Carolina Press. ISBN 978-1-611-17097-9.
* Death and the Day's Light. 2015. Mercer University Press. ISBN 978-0-88146-519-8.

### Novel·la

* Deliverance. 1970. Houghton Mifflin Co. ISBN 978-0-8044-2149-2.
* Alnilam. 1987. Doubleday. ISBN 978-0-385-06549-8.
* To the White Sea. 1993. Houghton Mifflin Co. ISBN 978-0-395-47565-2.

### Literatura infantil

* Tucky the Hunter. 1978. Crown Publishers. ISBN 978-0-517-53258-4.
* Bronwen, the Traw and the Shape-Shifter. 1986. Harcourt Brace Jovanovich. ISBN 978-0-15-212580-6.

### Guions

* Deliverance. 1971. Warner Bros. OCLC 638712911. Guió basat en la seva pròpia novel·la per la pel·lícula de mateix títol. Pàgina de la pel·lícula a ésAdir.
* The Call of the Wild. 1976. Guió basat en La crida del bosc de Jack London, adaptat per a televisió en 1976.
* The Sentence. 1979. Guió no rodat.

### Altres escrits

* The Suspect in Poetry. 1964. The Sixties Press. OCLC 1453737.
* A Private Brinksmanship. 1965. Pitzer College. OCLC 9133714.
* Spinning the Crystal Ball. 1967. Library of Congress. OCLC 452448.
* Metaphor as Pure Adventure. 1968. Library of Congress. OCLC 453381.
* Jericho: The South Beheld. 1974. Oxmoor House. ISBN 978-0-8487-0368-4.
* Babel to Byzantium. Poets & Poetry Now. 1968. Farrar, Strauss and Giroux. OCLC 361836.
* Self-Interviews. 1970. Doubleday. ISBN 978-0-385-03416-6.
* Sorties. Journals and New Essays. 1971. Doubleday. OCLC 923459222.
* God's Images. 1977. Oxmoor House. ISBN 978-0-8487-0479-7. Amb gravats de Marvin Hayes.
* In Pursuit of the Grey Soul. 1978. Bruccoli-Clark. ISBN 978-0-89723-004-9.
* The Water-Bug's Mittens - Ezra Pound: What We Can Use. 1980. Bruccoli-Clark. ISBN 978-0-89723-021-6.
* The Starry Place Between the Antlers. Why I Live in South Carolina. 1981. Bruccoli-Clark. ISBN 978-0-89723-031-5.
* Night Hurdling. 1983. Bruccoli-Clark. ISBN 978-0-89723-038-4.
* Wayfarer: A Voice from the Southern Mountains. 1988. Oxmoor House. ISBN 978-0-8487-0691-3. Amb fotografies de William Bake.
* Southern Light. 1991. Oxmoor House. ISBN 978-0-8487-0730-9. Amb fotografies de James Valentine.

## Referències

* 1 2 3 4 5 6 7 8 9 10 11 12 «James Dickey» (en anglés). Encyclopedia.com. HighBeam Research. [Consulta: 9 gener 2024].
* ↑ Van Ness, 2003, p. 4.
* 1 2 3 4 «James Dickey» (en anglés). Enciclopedia Británica. Encyclopædia Britannica, Inc. [Consulta: 9 gener 2024].
* 1 2 3 4 Pacheco, José Emilio. «Tres poemas de James Dickey 1923-1997». Poetas Siglo XXI. Blogger, 24-03-2016. [Consulta: 9 gener 2024].
* 1 2 Hart, 1995, p. 174.
* 1 2 3 4 5 Espina, Eduardo «El curioso caso de James Dickey» (en castellà). El Observador [Consulta: 9 gener 2024].

## Bibliografia

* Hart, James D. James Dickey (en anglès). Sexta. Oxford University Press, 1995. ISBN 978-0-19-5065480.
* Van Ness, Gordon. The One Voice of James Dickey. His Letters and Life. 1942-1969 (en anglès). Columbia: University of Missouri Press, 2003. ISBN 978-0-8262-6307-0.

### Bibliografia complementària

* Clabough, Casey Howard. Elements. The Novels of James Dickey (en anglès). Mercer University Press, 2002. ISBN 978-0-86554-743-8.
* Dickey, Christopher. Summer of Deliverance. A Memoir of Father and Son (en anglès). Simon & Schuster, 1998. ISBN 978-0-684-84202-8.
* Hart, Henry. James Dickey. The World as a Lie (en anglès). Picador, 2001. ISBN 978-0-312-20320-7.
* Rollyson, Carl E. Critical Survey of Long Fiction (en anglès). Quarta. Salem Press, 2010. ISBN 978-1-587-65535-7.
* Thesing, William B. =Reading, Learning, Teaching James Dickey (en anglès). Peter Lang, 2009. ISBN 978-0-8204-8177-7.
* Van Ness, Gordon. James Dickey. A Literary Life (en anglès). Macon (Geòrgia): Mercer University Press, 2022. ISBN 978-0-88146-826-7.
* Van Ness, Gordon. The One Voice of James Dickey. His Letters and Life. 1970-1997 (en anglès). Columbia: University of Missouri Press, 2005. ISBN 978-0-8262-6462-6.
* Diversos autors. The Way We Read James Dickey. Critical Approaches for the Twenty-first Century (en anglès). University of South Carolina Press, 2009. ISBN 978-1-570-03803-7.

## Enllaços externs

* Pàgina web oficial de l'autor (en anglès).
* Dpcumental sobre James Dickey (en anglès).
* Entrevista amb James Dickey (en anglès).
* L'autor llegint un dels seus poemes (en anglès).